Peña Montañesa - Biquipedia, a enziclopedia libre

# Peña Montañesa

### De Biquipedia

Peña Montañesa
Ra rematanza d'a Sarra Ferrera á ra bal d'a Zinca, emboerada, con ra Peña Montañesa com'a tuca más entaltable (primera) e ra Tuca de Madrid, eixínd d'entre d'as boeras, á segundo termín. Foto feita dend'o termín monezipal d'A Buerda.
Altaria | 2291 m
Latitú | 42º 31' 14" Norte
Lonchitú | 0º 13' 55" Este
Situazión | Sarra Ferrera, Uesca, Aragón
Cordelera | Perinés
Primera puyada | -
Rota de puyada más fázil | Dende Zeresa, lugarón d'o monezipio d'A Espuña

Ra Peña Montañesa (2291 m) yé ra tuca de más altaria d'a Sarra Ferrera, sarrato que trascruza dic'a Bal de l'Esera ent'a Bal d'a Zinca, dend'a Ribagorza ent'o Sobrarbe.

Ista tuca alza-se á l'alto d'o monezipio d'A Espuña, estand una d'as más entaltables ambistas d'o Sobrarbe, a más d'uno espeutaclar mallo calcario d'o cúo bels 600 m fan-se, á bels endreitos, de pura berticalidát. Yé, a más, considerada ra zaguera manifestazión d'o Perineu d'abantis de combertir-se á Prepirineu ent'a banda aragonesa, estand prou beyible dica tot ro meyo e baxo Sobrarbe, cua cosa fa-la una siñal cuasi antolochica d'ista redolada. Efeutibamén, ra suya altaria yé prou más gran que toz ros monz qui l'embolican, e ras selbas d'a suya basi yeran yá a tiempos antigos fonz de fustas ta l'industria nabatera d'os lugars arredolaus.

Zagueramén, bi son bels ros trangos d'aszensión que s'ie troban, e no son pocas ras suyas bías d'escalada que s'ie eban instalau, motíu por cúo yé una tuca qui sobenta guías e paniflez d'esportes de montaña.

Retrieved from "http://an.wikipedia.org../../../p/e/%C3%B1/Pe%C3%B1a_Monta%C3%B1esa_3f9d.html"

Categorías: Montañas d'Aragón | Perinés

##### Views

- Articlo
- Descusión
- Current revision

##### Rechirar